**ISPRAVAK**

U točki dnevnog reda 5. Odluka o davanju suglasnosti za provedbu ulaganja na području Općine Čavle za provedbu projekta „Izgradnja sportskog igrališta Hrastenica”, u Opisu projekta Hrastenica, pod točkom 11. omaškom je krivo naznačena usklađenost projekta s prostornim planom Općine Čavle.

Navedeno je, da je predmetni projekt u skladu s Detaljnim planom uređenja Sportskog centra Hrastenica (SN PGŽ 35/03) dok ispravno treba stajati da je u skladu s Prostornim planom uređenja Općine Čavle.

U nastavku navodimo ispravan tekst koji je sastavni dio Priloga.

**11. USKLAĐENOST PROJEKTA S PROSTORNIM PLANOM JEDINICE LOKALNE SAMOUPRAVE**

*(za projekte građenja za koje nije ishođena građevinska dozvola obrazložiti usklađenost projekta s prostornim planom JLS pozivajući se na odgovarajuće članke, stavke i točke tekstualnog dijela Prostornog plana JLS te na grafičke dijelove Prostornog plana, navesti naziv i stranice Prostornog plana JLS u kojima je dozvoljena provedba takvog zahvata u prostoru, navesti broj mape/knjige/poglavlja/stranice iz Glavnog projekta u kojem projektant dokazuje/izjavljuje da je Glavni projekt u skladu s prostornim planom.*

**Glavni projekt „Izgradnje sportskog igrališta Hrastenica“ u skladu je s Prostornim planom uređenja Općine Čavle ("Službene novine Primorsko-goranske županije" broj 22/01, 02/13, 38/13-ispravak, 10/15-ispravak, 33/15-usklađenje, 12/16, 16/16- pročišćeni tekst, 10/17 i 13/17-pročišćeni tekst). Člankom 76. stavak 2. i stavak 4. dozvoljena je gradnja športskih i rekreacijskih sadržaja. Detaljna namjena površina određena je kartografskim prikazom br. 1. u kojem je sportsko rekreacijska namjena označena sa oznakom R6-5.**

**Izjava projektanta o usklađenosti projekta s prostornim planom nalazi se na str. 12 Glavnog projekta.**